නිවසේ නිදා සිටිය දී මධ්‍යම රාත්‍රීයේ මුළුතැන්ගෙයි දොර කඩාගෙන නිවසට ඇතුලු වී වයස අවුරුදු 11 ක බාල වයස්කාර පාසල් දැරියකගේ බෙල්ලට පිහියක් තබා මරණ තර්ජනය කර දූෂණය කිරීමට උත්සාහා ගත් දූෂකයාට විරුද්ධව නීතිය අකුරට ඉටු කරන්නැයි දිවිතුරවත්ත ද්‍රවිඩ ජනතාව අද (22 උද්ඝෝෂණයක නියැලුණු බව අප වාර්තාකරු පවසයි.ස්ත්‍රී දූෂකයාට නිසි දඩුවම් දෙන්න, මල් කැකුළු වැනි පුංචි දරුවන් විනාශ කරන පාපතරයින් සිර කරනු, මෙවැනි දැරියන් කිහිපදෙනෙකුට හිරිහැර කර ඇති මොහුගේ සියලු තොරතුරු මත නීතිය ක්‍රියාත්මක කරනු,  යන වැකි ද්‍රවිඩ භාෂාවෙන් ලියා ඒවා රැගෙන දැරිය ගිය පාසල ඉදිරිපිට මව්පියන් එක දිගට පෙළ ගැසී මෙම විරෝධතාවයේ පැයක පමණ කාලයක් නියැලී සිට තිබේ.